بلکہ اس کے لیے ضرورت ہے کہ ان کے معاصر ائمہ حدیث اور بعد کے محدثین اور فقہا اور ائمہ رجال کے خیالات معلوم کیے جائیں اور اسی آئینہ میں ان کی حدیث دانی کے خدوخال دیکھے جائیں ، ابواسامہ کا قول ہے کہ وہ فنِ حدیث میں امیر المومنین تھے ، عبدالرحمن بن مہدی جو ائمہ اسماء الرجال میں ہیں ، وہ فرماتے تھے کہ عبد اللہ بن مبارک سفیان ثوری رحمہ اللہ سے افضل تھے ، لوگوں نے ان سے کہا کہ لوگ آپ کی رائے کوصحیح نہیں سمجھتے ، فرمایا کہ عام لوگوں کو ان کے علم کا اندازہ نہیں ہے ، میں نے ابنِ مبارک جیسا کسی کونہیں پایا ؛
Entity: مہدی — Type: /person